Saint-Marc-à-Frongier

Saint-Marc-à-Frongier estas franca komunumo lokita en la departemento Creuse kaj en la regiono Limoĝio. Ĝi havis 351 loĝantojn laŭ censo plenumita en 2006. La komunumo apartenas al la natura regiona parko Millevaches.


 Geografio 
Saint-Marc-à-Frongier etendiĝas sur 25,45 km², kaj havis 351 loĝantojn laŭ la lasta oficiala censo, tiel ke la loka loĝdenso estas nur po 14 homoj laŭ kvadrata kilometro. La vilaĝo situas en Creuse, kiu estas kampara, maldense loĝata franca departemento en la nordokcidenta parto de la Centra Masivo.

La regiono ĉefe konsistas el malaltaj montoj kaj altebenaĵoj : la plej alta punkto de Saint-Marc-à-Frongier situas je alteco de 715 metroj.

 Historio 
Antaŭ la franca revolucio de 1789 kaj la kreado de la departemento Creuse en 1790, Saint-Marc-à-Frongier apartenis al la franca graflando Marche. Ekde la fino de la 15-a jarcento ĝis proksimume la jaro 1900, tiu regiono estis fama fonto da migrantaj masonistoj, kiuj ĉiujare dum la plej varma periodo laboris en grandaj urbocentroj, precipe en Parizo.

Okaze de la municipa baloto de 2008 venkis en la vilaĝo S-ro Georges Lecourt, kiu do fariĝis la loka urbestro.

 Administrado 
Saint-Marc-à-Frongier apartenas al la kantono de Aubusson, kies ĉefurbo estas Aubusson. Tiu kantono mem estas parto de la arondismento de Aubusson, unu el la du arondismentoj de la departemento Creuse.

 Vidu ankaŭ 
 Komunumoj de Creuse
 Kantono de Aubusson

 Eksteraj ligiloj 
 Oficiala retejo de Saint-Marc-à-Frongier

Kategorio:Komunumoj de Creuse